
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ 
ГРАЖДАН СЛУЖАЩИЙӖСЕНЕ НУМАЙ ҪУЛ ӖҪЛЕНӖШӖН ПЕНСИ ТӲЛЕМЕЛЛИ УСЛОВИСЕМ 
ҪИНЧЕН" САККУНӖ ҪУМНЕ ХУШСА ҪЫРНИНЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи чӳк уйӑхӗн 21-мӗшӗнче
йышӑннӑ

1 статья
Чӑваш Республикин "Чӑваш Республикин патшалӑх граждан служащийӗсене нумай ҫул ӗҫленӗшӗн пенси тӳлемелли условисем ҫинчен" 
2003 ҫулхи ҫу уйӑхӗн 30-мӗшӗнчи 16 №-лӗ саккунӗ (Чӑваш Республикин Патшалӑх Канашӗн ведомоҫӗсем, 2003, 54 №; 2004, 60 №; 2005, 62, 64 №-сем; 2007, 73 №; 2008, 78 №; 2009, 82 №; 2011, 91 №; 2012, 95 №; "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 7 №; 2015, 2 №; 2016, 4, 12 №-сем; "Республика" хаҫат, 2019, ака уйӑхӗн 10-мӗшӗ; 2020, пуш уйӑхӗн 25-мӗшӗ; 2022, юпа уйӑхӗн 5-мӗшӗ, раштав уйӑхӗн 28-мӗшӗ) ҫумне "Чӑваш Республикин патшалӑх служащийӗсене нумай ҫул ӗҫленӗшӗн пенси тӳлеме патшалӑх службин стажне кӗрекен службӑн (ӗҫлевӗн) тапхӑрӗнче йышӑннӑ должноҫсен переченӗ" хушса ҫырнине улшӑнусем кӗртес, унта ҫакӑн пек ҫырса 10.1-мӗш, 10.2-мӗш пунктсем хушса хурас:
"10.1) Украина ССРӗн Конституцийӗпе, Донецк Халӑх Республикин, Луганск Халӑх Республикин, Запорожье облаҫӗн тата Херсон облаҫӗн территорийӗсенче вӑйра тӑнӑ нормативлӑ право акчӗсемпе килӗшӳллӗн туса хунӑ патшалӑх органӗсенчи тата вырӑнти хӑй тытӑмлӑх органӗсенчи ертӳҫӗсен, специалистсен должноҫӗсем, ҫавӑн пекех яланхи (штат) никӗс ҫинче йышӑнакан суйлавлӑ должноҫсем, вӗсене 2014 ҫулхи ҫу уйӑхӗн 11-мӗшӗнчен пуҫласа 2022 ҫулхи нарӑс уйӑхӗн 23-мӗшӗччен Раҫҫей Федерацийӗн гражданлӑхне йышӑннӑ тата ҫав тапхӑрта тӑтӑшах Донецк Халӑх Республикин е Луганск Халӑх Республикин территорийӗнче пурӑннӑ Раҫҫей Федерацийӗн гражданӗсем ялан пурӑнакан срока пӑхмасӑр тата маларах Украина гражданлӑхӗнче пулнӑ, 2022 ҫулхи нарӑс уйӑхӗн 24-мӗшӗнчен пуҫласа Раҫҫей Федерацийӗн гражданлӑхне йышӑннӑ Раҫҫей Федерацийӗн гражданӗсем 1992 ҫулхи кӑрлач уйӑхӗн 1-мӗшӗнчен пуҫласа 1993 ҫулхи раштав уйӑхӗн 31-мӗшӗччен йышӑнса тӑнӑ;
10.2) ҫак переченӗн 10.1-мӗш пунктӗнче кӑтартнӑ Раҫҫей Федерацийӗн гражданӗсем Донецк Халӑх Республикин, Луганск Халӑх Республикин саккунӗсемпе, Запорожье облаҫӗн тата Херсон облаҫӗн нормативлӑ право акчӗсемпе тата Украина саккунӗсемпе килӗшӳллӗн 1994 ҫулхи кӑрлач уйӑхӗн 1-мӗшӗнчен пуҫласа патшалӑх е муниципалитет должноҫӗсене йышӑннӑ, Раҫҫей Федерацийӗн патшалӑх службине е Раҫҫей Федерацийӗнчи муниципалитет службине кӗнӗ кунччен йышӑнса тӑнӑ должноҫсем (Раҫҫей Федерацийӗн саккунӗсемпе килӗшӳллӗн террористла тесе йышӑннӑ ҫар йӗркеленӗвӗсенче тата ытти йӗркеленӳсенче службӑра тӑнӑ тапхӑрсемсӗр, Раҫҫей Федерацийӗн саккунӗсемпе килӗшӳллӗн экстремистла тесе йышӑннӑ организацисенче доброволец пулса членра тӑнӑ тапхӑрсемсӗр, Донецк Халӑх Республикине, Луганск Халӑх Республикине тата унта пурӑнакан ҫынсене хирӗҫ йӗркене пӑсакан ӗҫсем тума хутшӑннӑ тапхӑрсемсӗр, Украинӑн хӗҫ-пӑшаллӑ вӑйӗсен йӗркеленӗвӗсемпе ытти йӗркеленӳсен йышӗнче Раҫҫей Федерацине хирӗҫ ҫапӑҫнӑ тапхӑрсемсӗр пуҫне), ҫав шутра:
а) яланхи (штат) никӗс ҫинче йышӑнса тӑнӑ депутатсен должноҫӗсем;
ӑ) патшалӑх служащийӗсен чинӗсене (рангӗсене) паракан должноҫсем;
б) судьясен должноҫӗсем;
в) дипломат рангӗсем паракан должноҫсем;
г) прокуратура ӗҫченӗсене класс чинӗсем паракан должноҫсем;
д) ҫар званийӗсем е ятарлӑ званисем паракан должноҫсем;
е) вырӑнти хӑй тытӑмлӑх органӗсенче чинсем (рангсем) паракан должноҫсем;
ӗ) Донецк Халӑх Республикин тата Луганск Халӑх Республикин патшалӑх должноҫӗсем;
ж) Запорожье облаҫӗпе Херсон облаҫӗсенче ҫар-граждан администрацийӗсенчи должноҫсем, вӗсене асӑннӑ органсен полномочийӗсене пурнӑҫлас тӗллевпе туса хунӑ;
з) халӑх влаҫӗн органӗсенчи Донецк Халӑх Республикин, Луганск Халӑх Республикин саккунӗсемпе, Запорожье облаҫӗн тата Херсон облаҫӗн нормативлӑ право акчӗсемпе е Украина саккунӗсемпе килӗшӳллӗн вӑйра тӑнӑ ытти должноҫсем, вӗсене асӑннӑ органсен полномочийӗсене пурнӑҫлас тӗллевпе туса хунӑ.".

Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет тата 2022 ҫулхи авӑн уйӑхӗн 30-мӗшӗнчен пуҫланнӑ право хутшӑнӑвӗсене пырса тивет.

	Чӑваш Республикин
Пуҫлӑхӗ

